
УВАЖАЕМИ Г- Н / Г-ЖО/ ДИРЕКТОР,


	Уведомяваме Ви, че фирма „Синтер-М”АД има следното инвестиционно предложение: „Водовземане от подземни води чрез съществуващо водовземно съоръжение с цели – охлаждане на производствени машини и съоръжения в процеса на работата им и други цели- поливане на зелени тревни площи и декоративни растения (по ПМС 383/29.12.2016) в поземлен имот ПИ с идентификатор 87374.515.141 по кадастралната карта на гр. Ямбол.

	
	Характеристика на инвестиционното предложение:


	1. Резюме на предложението 


	(посочва се характерът на инвестиционното предложение, в т.ч. дали е за ново инвестиционно предложение, и/или за разширение или изменение на производствената дейност съгласно приложение № 1 или приложение № 2 към Закона за опазване на околната среда (ЗООС)
Инвестиционното предложениене е ново. То предвижда водовземане от подземни води чрез съществуващ тръбен кладенец, който разкрива подземно водно тяло Порови води в Неоген-Кватернер Ямбол- Елхово с код BG3G00000NQ054. Подземното водно тяло, в частта където се проектира водовземането, е изградено от глини и пясъци.
Водовземното съоръжение е регистрирано под № 35205405639 / 23.02.2021г. в БД „ИБР“Пловдив .
Водовземането от подземни води чрез съществуващо съоръжение обхваща един етап с основна дейност както следва:

I етап – водовземане.

Изпълнението на етапите ще започне след получаване на разрешително по чл.50, ал.7, т.1, във връзка с чл. 44 и чл. 46 от ЗВ, издадено от директор БД „ИБР“ – Пловдив.

С реализацията на инвестиционното предложение се цели осигуряване на необходимото количество подземна вода за охлаждане на производствени машини и съоръжения в процеса на работата им и други цели- поливане на зелени тревни площи  и декоративни разстения на обект: „Изградена производствена площадка на фирмата”
Инвестиционното предложение попада в Приложение № 2, т.2 – минно дело, буква „г“ – дълбоки сондажи за водоснабдяване към ЗООС.


	2. Описание на основните процеси, капацитет, обща използвана площ; необходимост от други свързани с основния предмет спомагателни или поддържащи дейности, в т.ч. ползване на съществуваща или необходимост от изграждане на нова техническа инфраструктура (пътища/улици, газопровод, електропроводи и др.); предвидени изкопни работи, предполагаема дълбочина на изкопите, ползване на взрив:


	Етапното осъществяване на инвестиционното предложение съдържа следните основни процеси.

I етап – водовземане обхваща, монтаж на потопяема помпа и измервателно оборудване и черпене с разрешения дебит.

Водовземното съоръжение е каптирано.

	
	3. Връзка с други съществуващи и одобрени с устройствен или друг план дейности в обхвата на въздействие на обекта на инвестиционното предложение, необходимост от издаване на съгласувателни/разрешителни документи по реда на специален закон; орган по одобряване/разрешаване на инвестиционното предложение по реда на специален закон:


	Инвестиционното предложение няма пряка връзка с други предложения. То не засяга съседни или близки територии и няма връзка с други възложители. В частта му за водовземане то не оказва влияние върху друго водовземно съоръжение с разрешено водовземане. ИП не е свързано с инвестиционни намерения в съседни и близки имоти. За неговата реализация е необходимо разрешително, издадено от директора на Басейнова дирекция за управление на водите в Източнобеломорски район с център гр. Пловдив. Правото на водовземане ще се ползва след издаване на разрешителното за водовземане..


	4. Местоположение:

	(населено място, община, квартал, поземлен имот, като за линейни обекти се посочват засегнатите общини/райони/кметства, географски координати или правоъгълни проекционни UTM координати в 35 зона в БГС2005, собственост, близост до или засягане на елементи на Националната екологична мрежа (НЕМ), обекти, подлежащи на здравна защита, и територии за опазване на обектите на културното наследство, очаквано трансгранично въздействие, схема на нова или промяна на съществуваща пътна инфраструктура)


	Инвестиционното предложение ще се реализира в имот ПИ 87374.515.141 по кадастралната карта и регистри на гр. Ямбол, с площ 51 093 кв.м., от които 3 000, 00 кв. м. тревни площи, намиращ се в урбанизираната зона на Ямбол с ЕКАТТЕ 87374, общ.Ямбол. Имотът е собственост на „Синтер-М“ АД, гр.Ямбол, .Начин на трайно ползване: за друг вид производствен, складов обект. Мястото на водовземното съоръжение, обект на ИП, е локализирано със заснемане.  
Координати на кладенеца в координатна система 2005г.

Водовземното съоръжение ще разкрие подземно водно тяло (ПВТ) Порови води в Неоген-Кватернер Ямбол-Елхово с код BG3G00000NQ054. Съгласно ПУРБ всички подземни водни тела в Източнобеломорски район са питейни и представляват зони за защита. ПВТ BG3G00000 NQ054 попада в уязвима зона, в която целта за подземните води е намаляване и/или предотвратяване на по-нататъшното нитратно замърсяване от селскостопански източници съгласно Директива 91/676/ЕЕС.

Имотът, в който ще се реализира ИП, не засяга защитени територии по смисъла на Закона за защитени територии, както и узащитени зони по смисъла на Закона за биологичното разнообразие. Най-близко разположената зона  е “Река Тунджа-1” с код BG0000192.
Инвестиционното предложение не засяга обекти, подлежащи на здравна защита, и територии за опазване на обекти на културното наследство. Поради отдалеченост няма трансгранично въздействие.

Реализацията на инвестиционното предложение не изисква нова или промяна на съществуващата пътна инфраструктура.


	5. Природни ресурси, предвидени за използване по време на строителството и експлоатацията:


	(включително предвидено водовземане за питейни, промишлени и други нужди – чрез обществено водоснабдяване (ВиК или друга мрежа) и/или от повърхностни води, и/или подземни води, необходими количества, съществуващи съоръжения или необходимост от изграждане на нови)

	Водовземното съоръжение е изградено и няма да се използват природни и техногенни ресурси.

По време на експлоатацията/водовземането ще бъдат използвани подземни води в съответствие с разчетните параметри на проектното водовземане.

Годишно водно количество – 45 900 м3/год

За други цели – поливане - Средногодишно количество - 30, 00 м3/ден, сезонно - при 180 раб. дни – 5400, 00 м3
За охлаждане на производствени машини и съоръжения в процеса на работата им 
Годишен обем на черпене  -  40 500  m3;

Средноденонощен дебит – 5, 31 л/сек
Средносезонен дебит - 1, 476 л/сек

Максимален дебит 3, 493 л/сек за 10 ч. 

	
	При реализацията на инвестиционното предложение не се очакват съществени емисии на вредни вещества във въздуха.

	6. Очаквани вещества, които ще бъдат емитирани от дейността, в т.ч. приоритетни и/или опасни, при които се осъществява или е възможен контакт с води:


	При осъществявяне на дейностите по инвестиционното предложение не се очаква емитиране на вещества в т.ч. приоритетни и /или опасни, които да имат контакт с подземните води

7. Очаквани общи емисии на вредни вещества във въздуха по замърсители:

От дейността, предмет на инвестиционното намерение, не се очаква отделяне на емисии вредни вещества във въздуха , които да доведът до замърсяване на околната среда


	8. Отпадъчни води:


	(очаквано количество и вид на формираните отпадъчни води по потоци (битови, промишлени и др.), сезонност, предвидени начини за третирането им (пречиствателна станция/съоръжение и др.), отвеждане и заустване в канализационна система/повърхностен воден обект/водоплътна изгребна яма и др.)


	· Подземната вода ще се използва за промишлени цели (охлаждане на машини,поточни линин и съоръжения и за поливане на тревни площи. Отпадъчни води, ще се заустват в изградена и съществуваща канализация на ВиК Ямбол.

	9. Опасни химични вещества, които се очаква да бъдат налични на площадката на предприятието/съоръжението:


	(в случаите по чл. 99б ЗООС се представя информация за вида и количеството на опасните вещества, които ще са налични в предприятието/съоръжението съгласно приложение № 1 към Наредбата за предотвратяване на големи аварии и ограничаване на последствията от тях)


	Реализацията на инвестиционното предложение не е свързана с използването на опасни химични вещества. Няма вероятност от значително отрицателно въздействие върху околната среда и/или човешкото здраве, както и от големи аварии.


	
	
	
	
	
	
	
	
	
	
	
	
	
		
		

	


